
(Pirkimo sutarties projektas)
SUTARTIS
METINIŲ FINANSINIŲ ATASKAITŲ RINKINIŲ AUDITO PASLAUGŲ TEIKIMO SUTARTIS

202.. m. ...................... .. d. Nr. .
Kelmė

Uždaroji akcinė bendrovė ............., kodas ..., PVM mokėtojo kodas ........, registruota LR juridinių asmenų registre adresu ............. (toliau sutartyje - Užsakovas) atstovaujama direktoriaus ............., veikiančio pagal ............, ir ................, įmonės kodas ............, registruota LR juridinių asmenų registre adresu .............., veikiančio pagal ..........., (toliau sutartyje – Paslaugų teikėjas), atstovaujama..........................,  toliau kartu vadinami šalimis, o kiekvienas atskirai – šalimi, vadovaudamosi Kelmės rajono savivaldybės administracijos direktoriaus .... įsakymu Nr. A-..., sudarė šią Metinių finansinių ataskaitų rinkinių audito paslaugų teikimo sutartį (toliau – sutartis):

1. SUTARTIES DALYKAS

1.1. Vadovaudamiesi šia sutartimi Užsakovas skiria Paslaugų teikėją savo audito įmone, o Paslaugų teikėjas sutinka tapti Užsakovo audito įmone ir atlikti Užsakovo 2025 m. laikotarpio (ir vėlesnių laikotarpiu, jeigu sutartis bus pratęsta) finansinių ataskaitų rinkinio, parengto pagal verslo apskaitos standartus, (toliau – finansinių ataskaitų)  auditą.
1.2. Audito paskirtis yra  įvertinti, ar Užsakovo finansinės ataskaitos visais reikšmingais atžvilgiais teisingai pateikia (arba parodo tikrą ir teisingą vaizdą) Užsakovo finansinę būklę ir finansinius veiklos rezultatus ir pinigų srautus, (2) įvertinti, ar Užsakovo finansinės ataskaitos parengtos pagal verslo apskaitos standartus  ir (3) įvertinti, ar Užsakovo pateikti finansiniai duomenys atitinka metinių finansinių ataskaitų duomenis (vadovo metiniame pranešime ir kituose dokumentuose). Paslaugų teikėjo atliekamo audito tikslas yra deramai įsitikinti, ar finansinėse ataskaitose nėra reikšmingų informacijos iškraipymų. Paslaugų teikėjas įsipareigoja planuoti auditą taip, kad turėtų pakankamas galimybes pastebėti reikšmingus finansinių ataskaitų ir apskaitos įrašų iškraipymus (tarp jų bet kokius reikšmingus informacijos iškraipymus, susidariusius dėl apgaulės, klaidų ar įstatymų bei kitų norminių aktų pažeidimų). 
1.3. Auditas bus atliekamas vadovaujantis Tarptautinės buhalterių federacijos patvirtintais tarptautiniais audito standartais, LR audito įstatymu ir kitais teisės aktais, reglamentuojančiais auditą bei auditorių darbą bei laikantis Tarptautinės buhalterių federacijos Buhalterių profesionalų etikos kodekso.
1.4. Pateikti išvadą apie reguliuojamos veiklos ataskaitų atitiktį Valstybinės energetikos reguliavimo tarybos nustatytiems reikalavimams.

2. KAINA

2.1.	Sutarties  kaina - paslaugų kaina: vienerių metų audito paslaugų kaina yra ..................................................................Eur, iš jų pridėtinės vertės mokesčio (toliau PVM) ........ Eur
(suma žodžiais)
 2.2 Į paslaugų kainą įskaitomi visi Paslaugų teikėjui privalomi mokėti mokesčiai ir kitos su sutarties įgyvendinimu susijusios išlaidos.
2.3. Fiksuota kaina gali būti peržiūrėta pagal Pirkimo sutartyje nustatytą fiksuotos kainos peržiūros tvarką.
[bookmark: _Hlk107474717]2.4.     Į Paslaugų kainą yra įskaičiuotos visos su Paslaugų teikimu susijusios išlaidos ir mokesčiai. Tiekėjas vykdo visas mokestines prievoles, kurios gali atsirasti teikiant Pirkimo sutartyje nurodytas Paslaugas, ir prisiima visą riziką, susijusią su mokestinių prievolių pasikeitimu ar atsiradimu (jei toks atvejis būtų). Paslaugų kaina ir Pradinės pirkimo sutarties vertė gali būti keičiama:
2.4.1. dėl PVM tarifo pasikeitimo. Naujas PVM tarifas taikomas visoms po oficialaus naujo PVM tarifo įsigaliojimo momento suteiktoms Paslaugoms;
2.4.2. kainų lygio kitimo atveju:
[bookmark: _Hlk107471814]2.4.2.1. kai Paslaugos teikiamos už daugiau nei vienerius kalendorinius audituojamus metus, Pirkimo sutartyje numatyta antrųjų ir/arba trečiųjų audituojamų kalendorinių metų Paslaugų kaina gali būti perskaičiuojama ne anksčiau kaip už antrųjų ir/arba trečiųjų audituojamų kalendorinių metų IV-ą ketvirtį, jeigu Lietuvos statistikos departamento (www.stat.gov.lt) skelbiamo Ūkio subjektams suteiktų paslaugų grupės „M692 Apskaitos, buhalterijos ir audito veikla; konsultacijos mokesčių klausimais“ paslaugų kainų indekso pokytis (k), lyginant jį su praėjusių kalendorinių metų IV ketvirčiu, apskaičiuotas kaip nustatyta šiame papunktyje, yra didesnis kaip 5 procentai. Atlikdamos perskaičiavimą Šalys vadovaujasi Lietuvos statistikos departamento viešai Oficialiosios statistikos portale paskelbtais Rodiklių duomenų bazės duomenimis, iš kitos Šalies nereikalaudamos pateikti oficialaus Lietuvos statistikos departamento ar kitos institucijos išduoto dokumento ar patvirtinimo.
Perskaičiavimas atliekamas pagal  formulę:
, kur
a – įkainis (Eur be PVM)) (jei jis jau buvo perskaičiuotas, tai po paskutinio perskaičiavimo).
a1 – perskaičiuotas (pakeistas) įkainis (Eur be PVM)
[bookmark: _Hlk107470996]k – pagal paslaugų kainų indeksą Ūkio subjektams suteiktų paslaugų grupės „M692 Apskaitos, buhalterijos ir audito veikla; konsultacijos mokesčių klausimais“ apskaičiuotas kainų pokytis (padidėjimas arba sumažėjimas) (%). 

 , (proc.) kur
Indnaujausias – kreipimosi dėl kainos perskaičiavimo išsiuntimo kitai Šaliai datą (ketvirtį) naujausias paskelbtas Ūkio subjektams suteiktų paslaugų grupės „M692 Apskaitos, buhalterijos ir audito veikla; konsultacijos mokesčių klausimais“ paslaugų kainų indeksas. Pirmojo perskaičiavimo atveju tai yra antrųjų audituojamų kalendorinių metų IV-o ketvirčio indeksas. Antrojo perskaičiavimo atveju tai yra trečiųjų audituojamų kalendorinių metų IV-o ketvirčio indeksas.
[bookmark: _Hlk107472117][bookmark: _Hlk107471953]Indpradžia – laikotarpio pradžios datos (ketvirčio) Ūkio subjektams suteiktų paslaugų grupės „M692 Apskaitos, buhalterijos ir audito veikla; konsultacijos mokesčių klausimais“ paslaugų kainų indeksas. Pirmojo perskaičiavimo atveju laikotarpio pradžia (ketvirtis) yra prieš antruosius audituojamus kalendorinius metus buvusių kalendorinių metų IV-as ketvirtis. Antrojo perskaičiavimo atveju laikotarpio pradžia (ketvirtis) yra prieš trečiuosius audituojamus kalendorinius metus buvusių kalendorinių metų IV-as ketvirtis.
2.4.2.2. skaičiavimams indeksų reikšmės imamos keturių skaitmenų po kablelio tikslumu. Apskaičiuotas pokytis (k) tolimesniems skaičiavimams naudojamas suapvalinus iki vieno skaitmens po kablelio, o apskaičiuotas įkainis „a“ suapvalinamas iki tiek skaitmenų, kiek įkainiams nurodyti naudojama sudarytoje Pirkimo sutartyje, skaitmenų po kablelio. 
2.4.2.3. Vėlesnis įkainių perskaičiavimas negali apimti laikotarpio, už kurį jau buvo atliktas perskaičiavimas.   
2.4.2.4. Susitarimas dėl įkainių perskaičiavimo (keitimo) pasirašomas ne vėliau kaip per 10 darbo dienų nuo prašymo perskaičiuoti įkainį gavimo dienos. Šalys privalo susitarime nurodyti indekso reikšmę laikotarpio pradžioje ir jos nustatymo datą, indekso reikšmę laikotarpio pabaigoje ir jos nustatymo datą, kainų pokytį (k), perskaičiuotus įkainius, perskaičiuotą pradinės sutarties vertę. Perskaičiuoti Paslaugų įkainiai taikomi užsakymams, pateiktiems po to, kai Šalys pasirašo susitarimą dėl jų perskaičiavimo.

3. MOKĖJIMO UŽ PASLAUGAS TVARKA

3.1.  Vykdytojas sąskaitas Užsakovui pateikia naudodamasis VĮ Registrų centro informacinės sistemos „SABIS“ priemonėmis.
3.2. Užsakovas už tinkamai suteiktas paslaugas sumoka Paslaugų teikėjui šios
sutarties 2.1 papunktyje nurodytą paslaugų kainą ne vėliau kaip per 30 (trisdešimt) kalendorinių dienų 
3.3. Mokėjimo diena – tai diena, kai lėšos nurašomos nuo Užsakovo sąskaitos.
3.4. Užsakovas sumoka Paslaugų teikėjui pagal mokėjimo pavedimą į Paslaugų teikėjo šioje sutartyje nurodytą banko sąskaitą.

4. ŠALIŲ PAREIGOS IR TEISĖS

4.1.	Užsakovo ir Paslaugų tiekėjo pareigos ir teisės:
4.1.1. Užsakovas privalo laiku pateikti Paslaugų teikėjui visą turimą informaciją (ataskaitas, suvestines, žiniaraščius, dokumentus, duomenis), reikalingą paslaugoms suteikti;
4.1.2. Užsakovas privalo pateikti Paslaugų teikėjui metinių finansinių ataskaitų rinkinį ir metinę veiklos ataskaitą, pasirašytus įmonės vadovo, bei informaciją  už audituojamą laikotarpį, reikalingus auditui atlikti ne vėliau kaip iki kiekvienų metų kovo 10 dienos;
4.1.3. Užsakovas privalo suteikti Paslaugų teikėjui atskirą patalpą ar darbo vietą auditui atlikti sutarties galiojimo laikotarpiu ir užtikrinti jos apsaugą ne darbo metu;
4.1.4. Užsakovas bendradarbiauja su Paslaugų teikėjo darbuotojais ir teikia visus reikalingus paaiškinimus bei užtikrina darbuotojų dalyvavimą tuomet, kai bus tikrinamas jų darbas, teikia kitą būtiną pagalbą, susijusią su paslaugų teikimu;
4.2. Paslaugų teikėjo pareigos:
4.3.1. suteikti šios sutarties 1 punkte nurodytas paslaugas šios sutarties 5.1 papunktyje nustatytais terminais, vadovaujantis Lietuvos Respublikos audito įstatymu, Lietuvos Respublikos akcinių bendrovių įstatymu, Lietuvos Respublikos įmonių finansinės atskaitomybės įstatymu ir kitais Lietuvos Respublikos teisės aktais bei tarptautiniais audito standartais ir Buhalterių profesionalų etikos kodeksu;
4.3.2. auditą atlikti profesionaliai;
4.3.3. atliekant auditą, laikytis profesinės etikos;
4.3.4. laikyti paslaptyje informaciją, susijusią su Užsakovo veikla, nenaudoti jos asmeniniams ar trečiųjų asmenų interesams tenkinti, išskyrus teisės aktų nustatytus atvejus;
4.3.5. šios sutarties 5.1 papunktyje nustatytu terminu pateikti lietuvių kalba auditoriaus ataskaitą ir išvadą, kuri turi atitikti galiojančius Lietuvos Respublikos įstatymus ir kitus teisės aktus ir kurioje turi būti įvertinta, ar Užsakovo finansinės ataskaitos visais reikšmingais atžvilgiais pagrįstai ir teisingai atspindi finansinę būklę, veiklos rezultatus ir pinigų srautus, atitinka galiojančius teisės aktus, reglamentuojančius buhalterinę apskaitą, finansinių ataskaitų sudarymą, ar Užsakovo parengtose metinėse veiklos ataskaitose pateikti finansiniai duomenys atitinka metinių finansinių ataskaitų duomenis, taip pat pateikti pasiūlymus ir pastabas dėl visų audito metu pastebėtų vidaus kontrolės sistemos trūkumų, audito metu nustatytų klaidų, netikslumų, jei jų būtų;
4.3.6. prireikus teikti paaiškinimus dėl audito ataskaitos ir auditoriaus išvados;
4.3.7. teikti konsultacijas ir pasiūlymus dėl Užsakovo apskaitos suderinamumo su teisės aktais, reglamentuojančiais buhalterinę apskaitą ir finansinių ataskaitų sudarymą;
4.3.8. neperduoti šioje sutartyje nurodytų teisių ir pareigų trečiajai šaliai be rašytinio kitų sutarties šalių sutikimo;
4.3.9. nedelsiant informuoti Užsakovą apie visas aplinkybes, dėl kurių sutarties vykdymas gali pasunkėti, sutartis gali būti pažeista iš esmės ar visai neįvykdyta;
4.3.10. užtikrinti, kad bendravimas su auditoriumi vyktų lietuvių kalba.
4.3.11. užtikrinti, kad Sutartį vykdys tik tokią teisę turintys asmenys, jeigu Paslaugų teikėjo kvalifikacija dėl teisės verstis atitinkama veikla nebuvo tikrinama arba tikrinama ne visa apimtimi;
4.4. Paslaugų teikėjo teisės:
4.4.1. savo nuožiūra pasirinkti audito paslaugų teikimo procedūras;
4.4.2. gauti Užsakovo paaiškinimus;
4.4.3. gauti iš trečiųjų asmenų Užsakovo duomenų patvirtinamus;
4.4.4. tikrinti Užsakovo turtą, nuosavybę ir įsipareigojimus.

5. AUDITO PASLAUGŲ PERDAVIMO IR PRIĖMIMO TVARKA

5.1.	Paslaugų teikėjas audito ataskaita ir išvadas pateikia Užsakovui iki 2026 metų balandžio 1 d. Jeigu sutartis bus pratęsta, tai už sekantį auditą dokumentus Paslaugų teikėjas įsipareigoja pateikti iki kalendorinių metų, einančių po audituojamų metų, balandžio 1 d. 
5.2. Paslaugų teikėjas perduoda, o Užsakovas priima suteiktas paslaugas pasirašydami audito paslaugų perdavimo–priėmimo aktą, kuriuo patvirtina, kad paslaugos suteiktos tinkamai.
5.3. Užsakovas per 5 (penkias) darbo dienas nuo Paslaugų teikėjo gavimo dienos turi pasirašyti audito paslaugų perdavimo–priėmimo aktą ir pateikti jį Paslaugų teikėjui arba, nustatęs, kad paslaugos suteiktos netinkamai, pateikti rašytines pastabas Paslaugų teikėjui  ir nustatyti protingą terminą suteikti paslaugas tinkamai.
5.4. Paslaugų teikėjas per nustatytą terminą savo sąskaita pašalinęs Užsakovo (nurodytus trūkumus, pakartotinai pateikia audito paslaugų perdavimo–priėmimo aktą, kuriame nurodo, kaip šie trūkumai pašalinti.
5.5. Šalių pasirašytas audito paslaugų perdavimo–priėmimo aktas yra pagrindas Paslaugų teikėjui pateikti PVM sąskaitą faktūrą už suteiktas paslaugas.

6. SUTARTIES ŠALIŲ ATSAKOMYBĖ

6.1. Paslaugų teikėjui nesuteikus paslaugų per šioje sutartyje nustatytus terminus, Užsakovo reikalavimu Paslaugų teikėjas moka 0,02 (dviejų šimtųjų) procento dydžio delspinigius nuo sutarties kainos, nurodytos šios sutarties 2.1 punkte, už kiekvieną uždelstą dieną.
6.2. Užsakovas, nesumokėjęs Paslaugų teikėjui už tinkamai suteiktas paslaugas per šioje sutartyje nustatytą terminą, Paslaugų teikėjo reikalavimu moka Paslaugų teikėjui 0,02 (dviejų  šimtųjų) procento dydžio delspinigius nuo vėluojamos sumokėti sumos už kiekvieną uždelstą dieną.
6.3. Paslaugų teikėjas atsako už raštu pateiktų ataskaitų, išvadų ir kitos informacijos teisingumą.


7. NENUGALIMA JĖGA (FORCE MAJEURE)

7.1 Šalis nėra laikoma atsakinga už bet kokių įsipareigojimų pagal šią Sutartį neįvykdymą ar dalinį neįvykdymą, jeigu Šalis įrodo, kad tai įvyko dėl neįprastų aplinkybių, kurių Šalys negalėjo kontroliuoti ir protingai numatyti, išvengti ar pašalinti jokiomis priemonėmis. Nenugalimos jėgos aplinkybėmis laikomos aplinkybės, nurodytos Lietuvos Respublikos civilinio kodekso 6.212 straipsnyje ir Atleidimo nuo atsakomybės esant nenugalimos jėgos (force majeure) aplinkybėms taisyklėse, patvirtintose Lietuvos Respublikos Vyriausybės 1996 m. liepos 15 d. nutarimu Nr. 840 „Dėl Atleidimo nuo atsakomybės esant nenugalimos jėgos (force majeure) aplinkybėms taisyklių patvirtinimo“. Nustatydamos nenugalimos jėgos aplinkybes Šalys vadovaujasi Lietuvos Respublikos Vyriausybės 1997 m. kovo 13 d. nutarimu Nr. 222 „Dėl nenugalimos jėgos (force majeure) aplinkybes liudijančių pažymų išdavimo tvarkos aprašo patvirtinimo“. Esant nenugalimos jėgos aplinkybėms Sutarties Šalys Lietuvos Respublikos teisės aktuose nustatyta tvarka yra atleidžiamos nuo atsakomybės už Sutartyje numatytų prievolių neįvykdymą, dalinį neįvykdymą arba netinkamą įvykdymą, o įsipareigojimų vykdymo terminas pratęsiamas.
7.2.  Šalis, prašanti ją atleisti nuo atsakomybės, privalo pranešti kitai Šaliai raštu apie nenugalimos jėgos aplinkybes nedelsdama, bet ne vėliau kaip per 5 (penkias) darbo dienas nuo tokių aplinkybių atsiradimo ar paaiškėjimo, pateikdama įrodymus, kad ji ėmėsi visų pagrįstų atsargumo priemonių ir dėjo visas pastangas, kad sumažintų išlaidas ar neigiamas pasekmes, taip pat pranešti galimą įsipareigojimų įvykdymo terminą. Pranešimo taip pat reikalaujama, kai išnyksta įsipareigojimų nevykdymo pagrindas.
7.3. Pagrindas atleisti Šalį nuo atsakomybės atsiranda nuo nenugalimos jėgos aplinkybių atsiradimo momento arba, jeigu laiku nebuvo pateiktas pranešimas, nuo pranešimo pateikimo momento. Jeigu Šalis laiku neišsiunčia pranešimo arba neinformuoja, ji privalo kompensuoti kitai Šaliai žalą, kurią ši patyrė dėl laiku nepateikto pranešimo arba dėl to, kad nebuvo jokio pranešimo.

8. SUTARTIES NUTRAUKIMO PAGRINDAI

8.1. Užsakovas įspėjęs Paslaugų teikėją prieš 15 (penkiolika) darbo dienų, gali vienašališkai nutraukti sutartį šiais atvejais:
8.1.1. kai Paslaugų teikėjas nevykdo savo įsipareigojimų pagal sutartį;
8.1.2. kai Paslaugų teikėjas per nustatytą protingą terminą neįvykdo Užsakovo nurodymo ištaisyti netinkamai įvykdytus arba neįvykdytus sutartinius įsipareigojimus ir dėl to negalima laiku ir tinkamai suteikti paslaugų;
8.1.3. kai Paslaugų teikėjas netenka teisės teikti audito paslaugų, bankrutuoja, yra likviduojamas arba kai sustabdo ūkinę veiklą;
8.1.4. kai Paslaugų teikėjas galutiniu kompetentingos institucijos arba teismo sprendimu pripažintas kaltu dėl profesinės etikos pažeidimo;
8.1.5. kai Paslaugų teikėjas galutiniu teismo sprendimu pripažintas kaltu dėl sukčiavimo, korupcijos ar kitų panašaus pobūdžio veikų padarymo;
8.1.6.  kai keičiasi Paslaugų teikėjo organizacinė struktūra – juridinis statusas, pobūdis ar valdymo struktūra ir tai gali turėti įtakos tinkamam sutarties įvykdymui;
8.2. Jei ši sutartis nutraukiama dėl to, kad Paslaugų teikėjas ją pažeidė, Užsakovo patirti nuostoliai dėl sutarties nutraukimo išieškomi iš Paslaugų teikėjo. 
8.3. Jei Užsakovas nevykdo savo sutartinių įsipareigojimų, Paslaugų teikėjas gali vienašališkai nutraukti sutartį įspėjęs Užsakovą prieš 15 (penkiolika) darbo dienų iki sutarties nutraukimo dienos. 
8.4. Sutartis gali būti nutraukta rašytiniu šalių susitarimu, šiame susitarime nustatytomis sąlygomis arba vienos iš šalių valia įspėjus kitas šalis prieš 40 (keturiasdešimt) dienų.



9. TAIKYTINA TEISĖ IR GINČŲ SPRENDIMAS

9.1	Šiai sutarčiai ir jos nuostatų aiškinimui bei sutartyje nereglamentuotų klausimų sprendimui taikoma Lietuvos Respublikos teisė.
9.2. Ginčai, kylantys iš šios sutarties ar susiję su šia sutartimi, sprendžiami šalių susitarimu. Kilus ginčui, sutarties šalys raštu išdėsto savo nuomonę kitai sutarties šaliai ir pasiūlo ginčo sprendimą. Gavusi pasiūlymą ginčą spręsti šalių susitarimu, sutarties šalis privalo į jį atsakyti per 10 (dešimt) dienų nuo pasiūlymo ginčą spręsti šalių susitarimu gavimo dienos.
9.3. Ginčas turi būti išspręstas per ne ilgesnį nei 20 (dvidešimties) dienų terminą nuo pirmojo pasiūlymo ginčą spręsti šalių susitarimu gavimo dienos.
9.4. Jeigu ginčo išspręsti šalių susitarimu nepavyksta, visi ginčai, kylantys dėl šios sutarties ar su ja susiję, sprendžiami teismuose Lietuvos Respublikos įstatymų nustatyta tvarka.

10. BAIGIAMOSIOS NUOSTATOS

10.1.	Ši sutartis įsigalioja, kai sutartį pasirašo šalys.
10.2.	Sutartis galioja iki visų įsipareigojimų, atsirandančių pagal šią sutartį, įvykdymo bet ne ilgiau kaip iki ................ Sutartis rašytiniu šalių susitarimu gali būti pratęsta 2 (du) kartus po 12 mėnesių dėl 2026 ir 2027 kalendorinių metų laikotarpių auditavimo.
10.3. Sutartis pasirašoma 2 (dviem) egzemplioriais, po 1 (vieną) egzempliorių kiekvienai sutarties šaliai. Visi šios sutarties egzemplioriai turi vienodą teisinę galią.
10.4. Visi dokumentai ir informacija, gauti vykdant šią sutartį, laikomi konfidencialiais ir be išankstinio rašytinio Užsakovo sutikimo Paslaugų teikėjas neturi teisės Užsakovo jam pateiktų dokumentų perduoti kitiems asmenims, skelbti ir atskleisti jokių sutarties nuostatų, išskyrus atvejus, kai tai būtina vykdant sutartį arba tai nustato teisės aktai.
10.5. Subtiekimas nenumatomas.
10.6. Apie visus šalių rekvizitų pakeitimus šalys privalo raštu informuoti viena kitą per 5 (penkias) darbo dienas nuo rekvizitų pasikeitimo dienos. Šalis, neinformavusi kitos šalies per nustatytą terminą apie rekvizitų pakeitimus, negali reikšti pretenzijų, kad kita šalis netinkamai įvykdė savo įsipareigojimus, jei išsiuntė pranešimus arba atsiskaitė pagal paskutinius žinomus kitos šalies rekvizitus.

11. SUTARTIES PRIEDAI

11.1. Sutarties priedai:
11.1.1. Sutarties priedas – Audito paslaugų perdavimo–priėmimo akto forma, 1 lapas;
11.1.2. Paslaugų teikėjo pasiūlymas, 2 lapai;
11.1.3. Techninė specifikacija, 1 lapas.
11.2. Visi šios sutarties priedai yra neatskiriamos sutarties dalys. Kilus ginčams dėl sutarties ir jos priedų teksto skirtingo interpretavimo, šalys įsipareigoja vadovautis šios sutarties tekstu.
11.3. Užsakovo paskirtas asmuo, atsakingas už Sutarties vykdymą, jos paskelbimą, yra ............................ .
11.4. Paslaugų teikėjo paskirtas asmuo, atsakingas už sutarties vykdymą yra .......................... .



ŠALIŲ REKVIZITAI IR PARAŠAI:

UŽSAKOVAS                                                                     PASLAUGŲ TEIKĖJA













Sutarties 1 priedas 


202.. m. ........... .. d.
sutarties Nr. -.....
priedas

(Audito paslaugų perdavimo–priėmimo akto forma)

AUDITO PASLAUGŲ
PERDAVIMO–PRIĖMIMO AKTAS

202...      m. ..............d.
Vilnius


.................................................................. (toliau – Paslaugų teikėjas), atstovaujamas (-a) .............................................................., veikiančio (-ios) pagal .........................................................., UAB ...... (toliau – Užsakovas), atstovaujama .........................................................................., veikiančio (-ios) pagal .........................................................................................................................., (toliau – šalys), vadovaudamiesi 202.... m. ...................  ........  d. sutartimi dėl audito paslaugų teikimo Nr. ..................... (toliau – Sutartis), sudaro šį audito paslaugų perdavimo–priėmimo aktą:
1. Paslaugų teikėjas perduoda Užsakovui, o Užsakovas priima Mokėtojo 202.... metų metinių finansinių ataskaitų audito ir audito rezultatų teisės aktų nustatyta tvarka įforminimo paslaugas.
2. Užsakovas priimdamas patvirtina, kad Paslaugų teikėjo suteiktos šio audito paslaugų priėmimo–perdavimo akto 1 punkte nurodytos paslaugos atitinka Sutartyje nustatytus reikalavimus.
3. Audito paslaugų perdavimo–priėmimo aktas pasirašomas lietuvių kalba dviem egzemplioriais, po vieną kiekvienai šaliai.
PRIDEDAMA:
1. 



UŽSAKOVAS                                                                   PASLAUGŲ TEIKĖJAS

